Document ID: 32005R2002

UREDBA KOMISIJE (ES) št. 2002/2005
z dne 8. decembra 2005
o spremembi uredb (ES) št. 1735/2005, (ES) št. 1740/2005 in (ES) št. 1750/2005 o določitvi pavšalnih uvoznih vrednosti za določanje vhodne cene nekaterega sadja in zelenjave
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 3223/94 z dne 21. decembra 1994 o podrobnih pravilih za uporabo uvoznih režimov za sadje in zelenjavo (1) in zlasti člena 4(1) Uredbe,
ob upoštevanju naslednjega:
(1)
Uredbe Komisije (ES) št. 1735/2005 (2), (ES) št. 1740/2005 (3) in (ES) št. 1750/2005 (4) so določile pavšalne uvozne vrednosti za določanje vhodne cene nekaterega sadja in zelenjave.
(2)
Pri preverjanju je bila ugotovljena napaka v Prilogi k tem uredbam. Zadevne uredbe je zato treba spremeniti.
(3)
Uredba (ES) št. 3223/94 v členu 4(3) določa, da se uporablja povprečje standardnih uvoznih vrednosti, če za določeno poreklo ne velja nobena standardna uvozna vrednost. To povprečje je treba na novo izračunati, če je spremenjena katera izmed pavšalnih uvoznih vrednosti, ki ga sestavljajo.
(4)
Uporabo popravljene pavšalne uvozne vrednosti mora zahtevati zadevna stranka, da bi se izognili negativnim posledicam, ki bi jih slednja lahko imela -
SPREJELA NASLEDNJO UREDBO:
Člen 1
Pavšalne uvozne vrednosti, ki se uporabljajo za nekatere proizvode iz Priloge k uredbam (ES) št. 1735/2005, (ES) št. 1740/2005 in (ES) št. 1750/2005, se nadomestijo s pavšalnimi uvoznimi vrednostmi iz razpredelnice v Prilogi.
Člen 2
Na zahtevo zadevne stranke carinski urad, na katerem je bilo opravljeno vknjiženje, delno povrne carinske dajatve za proizvode s poreklom iz zadevnih tretjih držav in sproščene v prosti promet med obdobjem uporabe popravljenih uredb. Zahtevki za povračila morajo biti vloženi najpozneje zadnji dan tretjega meseca po mesecu začetka veljavnosti te uredbe, skupaj z deklaracijo o sprostitvi v prosti promet za zadevni uvoz.
Člen 3
Ta uredba začne veljati 9. decembra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. decembra 2005

Labels: 3
2
17
5